pythainlp/thai-wiki-dataset-v3 huggingface dataset:
เกมกระดาน

เกมกระดาน คือเกมที่ต้องใช้ชิ้นส่วนหรือตัวหมากวางไว้บนพื้นที่เล่น เคลื่อนที่หรือหยิบออกจากพื้นที่เล่น พื้นที่เล่นเปรียบได้กับ "กระดาน" ซึ่งจะมีพื้นผิวหรือรูปภาพเฉพาะสำหรับเกมนั้น ๆ เกมกระดานอาจเป็นเกมที่ใช้ความสามารถในเชิงกลยุทธ์หรือใช้โชคหรือดวงเป็นส่วนประกอบก็ได้
จากหลักฐานทางโบราณคดีพบว่า วัฒนธรรมการเล่นเกมกระดานมีมาแล้วตั้งแต่อย่างน้อยสามพันปีก่อนคริสตกาล โดยมีการเล่นเกมกระดานในอียิปต์โบราณและในอารยธรรมแถบเมโสโปเตเมีย
เกมกระดานที่เล่นกันในปัจจุบันสามารถแบ่งออกได้เป็นเกมกระดานดั้งเดิม ที่มีการเล่นสืบเนื่องกันมาโดยไม่มีการคุ้มครองลิขสิทธิ์ของผู้ออกแบบแล้ว เช่น หมากรุก หมากล้อม หมากฮอส แบ็กแกมมอน เป็นต้น และเกมกระดานที่ทราบผู้คิดค้นชัดเจนและได้รับการคุ้มครองลิขสิทธิ์ เช่น เกมเศรษฐี
== อ้างอิง ==
== ดูเพิ่ม ==
ยูโรเกม
== หนังสืออ่านเพิ่ม ==
Austin, Roland G. "Greek Board Games." Antiquity 14. September 1940: 257-271
Bell, Robert Charles. The Boardgame Book. London: Bookthrift Company, 1979.
Bell, Robert Charles. Board and Table Games from Many Civilizations. Mineola, New York: Dover Publications, 1980. ISBN 0-486-23855-5
*Reprint: New York: Exeter Books, 1983.
Falkener, Edward. Games Ancient and Oriental, and How To Play Them. Longmans, Green and Co., 1892.
Fiske, Willard. Chess in Iceland and in Icelandic Literature—with historical notes on other table-games. Florentine Typographical Society, 1905.
Golladay, Sonja Musser,  "Los Libros de Acedrex Dados E Tablas: Historical, Artistic and Metaphysical Dimensions of Alfonso X’s Book of Games"  (PhD diss., University of Arizona, 2007)
(PDF version)
Murray, Harold James Ruthven. A History of Chess. Oxford, England: Clarendon Press, 1913.
Murray, Harold James Ruthven. A History of Board-Games Other Than Chess. Gardners Books, 1969.
Parlett, David. Oxford History of Board Games. Oxford University Press, 1999. ISBN 0-19-212998-8
Rollefson, Gary O., "A Neolithic Game Board from Ain Ghazal, Jordan," Bulletin of the American Schools of Oriental Research, No. 286. (May, 1992), pp.&nbsp;1–5.
Sackson, Sid. A Gamut of Games. Arrow Books, 1983. ISBN 0-09-153340-6
*Reprint: Dover Publications, 1992. ISBN 0-486-27347-4
Schmittberger, R. Wayne. New Rules for Classic Games. John Wiley & Sons, 1992. ISBN 0-471-53621-0
*Reprint: Random House Value Publishing, 1994. ISBN 0-517-12955-8
== แหล่งข้อมูลอื่น ==
International Society for Board Game Studies
BoardGameGeek
เกมกระดาน
ฌูล มาซาแร็ง

ฌูล พระคาร์ดินัลมาซาแร็ง (Jules Cardinal Mazarin) หรือชื่อเกิดคือ จุยลิโอ ไรมอนโด มัซซารีโน (Giulio Raimondo Mazzarino) เป็นดยุกแห่งเรอแตล มาแยน และเนอแวร์ เกิดที่ราชอาณาจักรเนเปิลส์ ในปี ค.ศ. 1602 เป็นพระคาร์ดินัลชาวอิตาลี และมีบทบาทสำคัญในการช่วยพระเจ้าหลุยส์ที่ 14 แห่งฝรั่งเศสขณะยังทรงพระเยาว์ปกครองประเทศ
เขาเคยเป็นนายทหารกองทัพของบิชอปแห่งโรม ได้รับการศึกษาจากโรมและมาดริด ต่อมาได้รับการแต่งตั้งให้เป็นเอกอัครสมณทูตสันตะสำนักประจำราชสำนักพระเจ้าหลุยส์ที่ 13 แห่งฝรั่งเศส เมื่อออกจากการทูตแล้วก็ได้เข้ารับราชการกับพระเจ้าหลุยส์ที่ 13 และได้โอนสัญชาติเป็นชาวฝรั่งเศส ต่อมารีเชอลีเยอแต่งตั้งให้มาซาแร็งเป็นบิชอป เพราะพอใจว่ามีความรู้ในเรื่องการเมืองยุโรปเป็นอย่างดี
เมื่อพระเจ้าหลุยส์ที่ 13 สวรรคต มาซาแร็งได้เข้ามามีส่วนช่วยในการบริหารประเทศเมื่อครั้งที่พระเจ้าหลุยส์ที่ 14 ยังทรงพระเยาว์และยังคงสืบทอดนโยบายที่พระคาร์ดินัลรีเชอลีเยอได้วางรากฐานไว้ มาซาแร็งเป็นผู้มีความสามารถและไม่ชอบสงครามผิดกับรีเชอลีเยอ แต่สิ่งหนึ่งที่เหมือนกันคือการยกย่องพระมหากษัตริย์ให้เป็นพระเจ้าแผ่นดินในระบอบสมบูรณาญาสิทธิราชย์ให้มากที่สุดเท่าที่จะทำได้ เขาดำรงตำแหน่งอัครมหาเสนาบดีในพระเจ้าหลุยส์ที่ 14 เป็นเวลา 18 ปี ถึงแก่อสัญกรรมวันที่ 1 มีนาคม พ.ศ. 1661 ณ กรุงปารีส ราชอาณาจักรฝรั่งเศส เมื่อมีอายุได้ 59 ปี
นายกรัฐมนตรีฝรั่งเศส
ดยุกฝรั่งเศส
อธิการอารามกลูว์นี
มาซาแร็ง
ชาวฝรั่งเศสเชื้อสายอิตาลี
บุคคลจากแคว้นอาบรุซโซ
เจ้าหญิงไท่ผิง

องค์หญิงไท่ผิง (, ค.ศ. 665 - 2 สิงหาคม ค.ศ. 713) เป็นพระธิดาในจักรพรรดินีบูเช็กเทียนและจักรพรรดิถังเกาจงและเป็นพระขนิษฐาในจักรพรรดิถังจงจงและจักรพรรดิถังรุ่ยจงเมื่อพระราชมารดาสวรรคตในปี ค.ศ. 705 และพระเชษฐาสวรรคตในปี ค.ศ. 710 จึงทรงสนับสนุนองค์ชายหลี่หลงจีพระภาติยะของพระองค์ซึ่งเป็นพระราชโอรสในจักรพรรดิถังรุ่ยจงให้ทำการรัฐประหารยึดอำนาจจากจักรพรรดินีเว่ย ซึ่งกำลังมีอำนาจในราชสำนักต่อมาทั้ง 2 พระองค์เกิดทะเลาะกันและองค์หญิงไท่ผิงก็สิ้นพระชนม์ในเหตุการณ์ครั้งนี้เมื่อปี ค.ศ. 713 ขณะพระชนม์ได้ 48 พรรษา
เจ้าหญิงราชวงศ์ถัง
ย้อนเวลาไปหารัก

ย้อนเวลาไปหารัก เป็นชื่อภาษาไทยของละครโทรทัศน์ญี่ปุ่นชื่อ Operation Love ที่ออกอากาศทาง สถานีโทรทัศน์ฟูจิ โดยเป็นเรื่องราวของ เคน อิวาเสะ ที่ได้มาร่วมงานแต่งงานของ เรอิ โยชิดะ เพื่อนสมัยเรียนมัธยมของเขาซึ่งพอเขานึกถึงอดีตเขาคิดว่าจะทำยังไงถึงจะกลับไปแก้ไขอดีตได้แต่แล้วจู่ๆก็มีชายลึกลับโผล่มาแล้วยื่นข้อเสนอให้เขาสามารถกลับไปแก้ไขเหตุการณ์ในอดีตได้
ละครโทรทัศน์ญี่ปุ่น
ละครโทรทัศน์ของสถานีโทรทัศน์ฟูจิ
ทางหลวงแผ่นดินหมายเลข 1152

ทางหลวงแผ่นดินหมายเลข 1152 (แยกทางหลวงหมายเลข 1020 (หัวดอย) - บรรจบทางหลวงหมายเลข 1020 (ต้าตลาด)) เป็นถนนที่แยกมาจากทางหลวงแผ่นดินหมายเลข 1020 (เชียงราย-เชียงของ) เป็นส่วนหนึ่งของทางหลวงสายเอเชียหมายเลข 3 (AH3) สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1152 พ.ศ.2528  ในสมัยที่พลเอกเปรม ติณสูลานนท์เป็นนายกรัฐมนตรี นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน  ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม
== เขตการควบคุม ==
แบ่งเขตการควบคุมออกเป็น 3 ตอน ได้แก่
== ทางแยกที่สำคัญ ==
ทางหลวงแผ่นดินหมายเลข 1152 เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอขุนตาล อำเภอพญาเม็งราย และอำเภอเวียงชัย จังหวัดเชียงราย
== อ้างอิง ==
1152
4-1152
1152
โรงเรียนเทคโนโลยีบริหารธุรกิจสมุทรปราการ

วิทยาลัยเทคโนโลยีบริหารธุรกิจสมุทรปราการ (อังกฤษ: Samutprakan Institute of Commerce and Technology) เป็นโรงเรียนอาชีวศึกษาเอกชน ในเครือแสงหิรัญ ก่อตั้งเมื่อปี พ.ศ. 2541 ตั้งอยู่ที่ กม.9 ตำบลบางพลีใหญ่ อำเภอบางพลี จังหวัดสมุทรปราการ
วิทยาลเทคโนโลยีบริหารธุรกิจสมุทรปราการเป็นโรงเรียนอาชีวศึกษาเอกชนขนาดใหญ่แห่งแรกของจังหวัดสมุทรปราการที่เปิดสอนในหลักสูตรพณิชยกรรมระดับ ประกาศนียบัตรวิชาชีพ (ปวช.) และหลักสูตรบริหารธุรกิจระดับ ประกาศนียบัตรวิชาชีพชั้นสูง (ปวส.)
== ประวัติความเป็นมา ==
ปี พ.ศ. 2540 ท่านอาจารย์เผ่าพงษ์สันติ์ แสงหิรัญ บุตรชายคนโตของท่านอาจารย์อุดม แสงหิรัญ และอาจารย์พิศมัย แสงหิรัญ เห็นสมควรขยาย โรงเรียนอาชีวศึกษาเข้าไปยังแหล่งธุรกิจอุตสาหกรรม จึงได้เปิดสถานศึกษาขึ้นอีกแห่งหนึ่งในจังหวัดสมุทรปราการ และปี พ.ศ. 2541 ได้จัดตั้ง “วิทยาลัยเทคโนโลยีบริหารธุรกิจสมุทรปราการ” ตั้งอยู่เลขที่ 6/9 หมู่ 3 ถนนเทพารักษ์ กิโลเมตรที่ 9 ตําบลบางพลีใหญ่ อําเภอบางพลี จังหวัดสมุทรปราการ บนเนื้อที่ประมาณ 3.1 ไร่ ซึ่งจัดการศึกษาประเภทบริหารธุรกิจ ในระดับประกาศนียบัตรวิชาชีพ (ปวช.) และระดับ กาศนียบัตรวิชาชีพชั้นสูง (ปวส.) บริหารงานโดยท่านอาจารย์ เผ่าพงษ์สันติ์ แสงหิรัญ ผู้อํานวยการ) และท่านอาจารย์ ศรัณยา แสงหิรัญ (รองผู้อํานวยการ) โดยยึดปณิธานของโรงเรียนที่ว่า “ความรู้ คุณธรรม นําชีวิต”
== สาขาที่เปิดสอนในระดับ ประกาศนียบัตรวิชาชีพ (ปวช.) ==
สาขาคอมพิวเตอร์ธุรกิจ
สาขาการบัญชี
สาขาการตลาด
สาขาการท่องเที่ยว
สาขาการโรงแรม
สาขาโลจิสติกส์
== สาขาที่เปิดสอนในโปรแกรม Sam'Tech : Multilingual Program (MP) ==
โปรแกรม Sam'Tech : Multilingual Program (MP) เป็นหลักสูตรการเรียนการสอนในรูปแบบ 3 ภาษา ได้แก่ ภาษาไทย ภาษาอังกฤษ และภาษาจีน
ณ ปัจจุบันมีแค่หลักสูตรสำหรับระดับประกาศนียบัตรวิชาชีพ (ปวช.) เท่านั้น ดังนี้
MP .การบัญชี (MP. Accounting)
MP .การโรงแรม (MP. Hotel)
== สาขาที่เปิดสอนในระดับ ประกาศนียบัตรวิชาชีพชั้นสูง (ปวส.) ==
สาขาเทคโนโลยีธุรกิจดิจิทัล
สาขาเทคโนโลยีสารสนเทศ
สาขาการจัดการโลจิสติกส์และซัพพลายเชน
สาขาการบัญชี
สาขาการตลาด
สาขาการท่องเที่ยว
สาขาการโรงแรม
== แหล่งข้อมูลอื่น ==
เว็บไซต์ของวิทยาลัยเทคโนโลยีบริหารธุรกิจสมุทรปราการ
Facebook ของวิทยาลัยเทคโนโลยีบริหารธุรกิจสมุทรปราการ 
สถาบันอาชีวศึกษาในจังหวัดสมุทรปราการ
สถานศึกษาในอำเภอบางพลี
สถาบันอาชีวศึกษาเอกชนในประเทศไทย
แวนเจลิส

อีแวนเจลอส โอดิซซีซ์ พาพาธานาซโซ  (Evangelos Odysseas Papathanassiou กรีก: Ευάγγελος Οδυσσέας Παπαθανασίου ; 29 มีนาคม ค.ศ. 1943 – 17 พฤษภาคม ค.ศ. 2022)  นักดนตรีและนักแต่งเพลงชาวกรีก มีผลงานในแนวดนตรีอีเลกโทรนิก นิวเอจ โพรเกรสซีฟร็อก แอมเบียนต์  โดยใช้ชื่อในการแสดงว่า แวนเจลิส (Vangelis กร่อนมาจากชื่อ Evangelos ; อ่านว่า /vænˈgɛlɨs/)
ผลงานของแวนเจลิสที่มีชื่อเสียง คือดนตรีประกอบภาพยนตร์เรื่อง Chariots of Fire (ชื่อไทย: เกียรติยศแห่งชัยชนะ) ในปี พ.ศ. 2524 ซึ่งได้รับรางวัลออสการ์สาขาดนตรีประกอบภาพยนตร์ยอดเยี่ยม  และดนตรีประกอบภาพยนตร์เรื่อง Blade Runner ในปี พ.ศ. 2525 และ  Conquest of Paradise ในปี พ.ศ. 2535
แวนเจลิสเคยร่วมงานกับ จอน แอนเดอร์สัน นักร้องนำของวงเยส และออกอัลบั้มร่วมกัน 4 ชุด ในชื่อ Jon & Vangelis
==แหล่งข้อมูลอื่น==
Vangelis History 
นักดนตรีชาวกรีก
นักแต่งเพลงชาวกรีก
นักประพันธ์ดนตรีประกอบภาพยนตร์
บุคคลจากแคว้นเทสซาลี
รหัสซีซาร์

รหัสซีซาร์ (Caesar cipher) ในทางด้านวิทยาการเข้ารหัสลับ หรือเป็นที่รู้จักกันในชื่ออื่นว่า  shift cipher Caesar's code หรือ Caesar shift เป็นเทคนิคการเข้ารหัสที่ง่ายและแพร่หลายที่สุด โดยใช้หลักการแทนที่ตัวอักษร ซึ่งในแต่ละตัวอักษรที่อยู่ในข้อความจะถูกแทนที่ด้วยตัวอักษรที่อยู่ลำดับถัดไปตามจำนวนตัวอักษรที่แน่นอน อย่างเช่น แปลงตัวอักษรไป 3 ตัว อักษร "A" ก็จะถูกแทนที่ด้วยอักษร "D" การเข้ารหัสแบบดังกล่าวตั้งชื่อตามจูเลียส ซีซาร์ ซึ่งคิดค้นขึ้นเพื่อการติดต่อสื่อสารกับแม่ทัพนายกองของเขา
ขั้นตอนการเข้ารหัสซีซาร์มักจะใช้ร่วมกับการเข้ารหัสที่มีความซับซ้อนมากกว่า เนื่องจากรหัสซีซาร์ใช้หลักการแทนที่ตัวอักษรเดี่ยวที่มีความตายตัว ดังนั้น รหัสดังกล่าวจึงสามารถถอดออกมาได้ง่าย รวมไปถึงความจริงที่ว่า ในทางปฏิบัติแล้ว มักจะไม่ได้ช่วยในการรักษาความปลอดภัยของข้อความนั้นเลย
==ตัวอย่าง==
การแปลงสามารถแสดงด้วยการปรับแนวสองพยัญชนะ พยัญชนะรหัสเป็นพยัญชนะธรรมดาที่หมุนซ้ายหรือขวาบางตำแหน่ง ตัวอย่างเช่น ต่อไปนี้เป็นรหัสซีซาร์ที่ใช้การหมุนซ้ายสามตำแหน่ง เทียบเท่าหมุนขวา 23 ตำแหน่ง:
ธรรมดา:    ABCDEFGHIJKLMNOPQRSTUVWXYZ
รหัส:         XYZABCDEFGHIJKLMNOPQRSTUVW
เมื่อเข้ารหัส บุคคลมองหาแต่ละอักษรของสารในบรรทัด "ปกติ" แล้วเขียนอักษรที่ตรงกันในบรรทัด "รหัส" การถอดรหัสให้ทำกลับกัน โดยเลื่อนขวา 3
ข้อความรหัส:       QEB NRFZH YOLTK CLU GRJMP LSBO QEB IXWV ALD
ข้อความธรรมดา:  THE QUICK BROWN FOX JUMPS OVER THE LAZY DOG
== ประวัติศาสตร์และการใช้งาน ==

รหัสซีซาร์ได้รับชื่อตามจูเลียส ซีซาร์ ผู้ซึ่งใช้การแปลงตัวอักษรเพื่อปกป้องข้อมูลทางการทหารที่มีความสำคัญ แต่ถึงแม้ว่ารหัสซีซาร์จะเป็นการเข้ารหัสแบบแทนที่ตัวอักษรที่ถูกบันทึกไว้เป็นแบบแรก ก็ได้ปรากฏว่าได้มีรหัสแบบอื่นที่ได้มีการใช้งานก่อนหน้านั้นแล้ว
ส่วนหลานชายของเขา ออกุสตุส ซีซาร์ ได้ใช้วิธีเข้ารหัสแบบเดียวกันนี้ แต่เปลี่ยนไปใช้การแทนที่ตัวอักษรที่อยู่ถัดไปหนึ่งตัวแทน และไม่ได้ใช้ครอบคลุมรวมไปถึงตัวอักษรตัวแรกด้วย
นอกจากนั้นยังได้ปรากฏหลักฐานอีกว่าจูเลียส ซีซาร์ได้คิดค้นรหัสลับที่มีความสลับซับซ้อนกว่านี้อีก อย่างเช่น นักเขียนคนหนึ่งที่มีชื่อว่า อุลุส เกลเลียส ได้กล่าวถึงตำราการเข้ารหัสของซีซาร์ว่า:
ไม่ได้มีการบันทึกแต่อย่างใดว่ารหัสดังกล่าวมีประสิทธิภาพมากเพียงใด แต่ก็ดูเหมือนว่ารหัสดังกล่าวจะให้ความปลอดภัยแก่สารลับอยู่ในระดับหนึ่ง เพราะศัตรูส่วนใหญ่ของซีซาร์นั้นคือ บุคคลที่สามารถอ่านออกเขียนได้แล้ว ซึ่งพวกเขาเหล่านั้นต่างก็เชื่อว่า ซีซาร์ใช้ภาษาต่างประเทศที่ไม่มีใครอื่นรู้จักในการส่งสาร เนื่องจากเกรงว่าจะมีผู้ที่สามารถถอดข้อความในสารลับได้ ดังนั้นจึงไม่มีการบันทึกเทคนิกการถอดรหัสการแทนที่ตัวอักษรในขณะนั้น ประวัติศาสตร์วิทยาการเข้ารหัสที่ย้อนกลับไปไกลที่สุดถูกบันทึกไว้ในคริสต์ศตวรรษที่ 9
== หนังสืออ่านเพิ่มเติม ==
David Kahn, The Codebreakers — The Story of Secret Writing, 1967. ISBN 0-684-83130-9.
F.L. Bauer, Decrypted Secrets, 2nd edition, 2000, Springer. ISBN 3-540-66871-3.
Chris Savarese and Brian Hart, รหัสซีซาร์, 1999
== แหล่งข้อมูลอื่น ==
อภิปรายรหัสซีซาร์ 
แนะนำวิทยาการเข้ารหัสลับสำหรับมือใหม่ 
การถอดรหัสซีซาร์  แสดงรหัส 25 แบบที่สามารถเป็นไปได้ไม่ว่าจะแทนที่ตัวอักษรแบบใด
รหัสซีซาร์ภาษาจาวา 
วิทยาการเข้ารหัสลับ
อลัน พาร์สันส์

thumb
อลัน พาร์สันส์ (20 ธันวาคม ค.ศ. 1948 -) ซาวด์เอนจิเนียร์ โปรดิวเซอร์ และนักดนตรีชาวอังกฤษ มีส่วนร่วมในการผลิตผลงานที่ได้รับความนิยมของศิลปินหลายคน รวมทั้งอัลบั้ม Abbey Road ของเดอะบีทเทิลส์ และอัลบั้ม The Dark Side of the Moon ของพิงก์ ฟลอยด์
พาร์สันส์เกิดที่ลอนดอน เริ่มงานตั้งแต่ปี ค.ศ. 1967 ขณะมีอายุเพียง 18 ปีโดยเป็นผู้ช่วยซาวด์เอนจิเนียร์ ที่ห้องบันทึกเสียงแอบบีย์โรดของ EMI ผลงานชิ้นแรกคืออัลบั้ม Abbey Road ของเดอะบีทเทิลส์ จากนั้นได้ร่วมผลิตผลงานหลายชุดของพอล แม็คคาร์ตนีย์, เดอะ ฮอลลีส์, อัล สจวต และมีส่วนร่วมอย่างมากในอัลบั้ม The Dark Side of the Moon ที่ประสบความสำเร็จสูงสุดของพิงก์ ฟลอยด์
ในปี ค.ศ. 1975 พาร์สันส์ ได้ร่วมกับ เอริก วูลฟ์สัน โปรดิวเซอร์และนักแต่งเพลง ก่อตั้งวงดนตรีชื่อ ดิ อลัน พาร์สันส์ โปรเจกต์ โดยรวมกลุ่มนักดนตรีที่ผลิตงานอยู่เบื้องหลังให้กับศิลปินต่างๆ ผลิตผลงานออกมา 10 ชุด โดยไม่จัดการแสดงสด ก่อนจะยุบวงไปในปี ค.ศ. 1987
เพลง Sirius เป็นเพลงบรรเลงแทรคแรกของอัลบั้ม Eye in the Sky ในปี ค.ศ. 1982 ที่ประสบความสำเร็จที่สุด ขึ้นถึงอันดับ 7 ในชาร์ตนิตยสารบิลบอร์ดของสหรัฐ ได้รับความนิยมจากทีมกีฬาอาชีพหลายทีมในสหรัฐอเมริกา นำมาใช้เป็นเพลงเปิดตัวนักกีฬาลงสู่สนามแข่งขัน เช่น ชิคาโก บูลส์ , พิตสเบิร์ก สตีลเลอร์ส, นิวออร์ลีนส์ เซนต์ส, แคนซัสซิตี ชีฟส์, ฟีนิกซ์ ซันส์, ดีทรอยต์ ไลอันส์ รวมถึง แมนเชสเตอร์ซิตี ในฤดูกาล 2007/2008 
ปัจจุบันอลัน พาร์สันส์ ใช้ชีวิตอยู่ในซานตาบาร์บารา แคลิฟอร์เนีย สหรัฐอเมริกา
== อ้างอิง ==
== แหล่งข้อมูลอื่น ==
Alan Parsons Music Official Site
Alan Parsons Project Official Site
นักดนตรีชาวอังกฤษ
นักแต่งเพลงชาวอังกฤษ
บุคคลจากลอนดอนโบโรเบรนต์
บุคคลจากแซนตาบาร์บารา (รัฐแคลิฟอร์เนีย)
ต้อ (แก้ความกำกวม)

ต้อ หมายถึง โรคอย่างหนึ่งเกิดที่ลูกตา ทําให้ตาพิการมองอะไรไม่เห็นชัดเจนหรืออาจทําให้ตาบอดได้ มีหลายชนิด ได้แก่
ต้อกระจก (Cataract) คือภาวะที่เกิดการขุ่นของเลนส์ตา
ต้อเนื้อ (Pterygium) คือการเจริญของเยื่อหุ้มตาจากหัวตา เห็นเป็นแผ่นเนื้อ
ต้อลม (Pinguecula) คือการเสื่อมของเยื่อหุ้มตา เห็นเป็นรอยเปื้อนบนแผ่นเยื่อหุ้มตา
ต้อหิน (Glaucoma) คือการเสื่อมของขั้วประสาทตาที่เกิดจากการเพิ่มขึ้นของความดันในลูกตา
ต้อข้าวสาร (Phlyctenular conjunctivitis) คือภาวะเยื่อตาอักเสบมีตุ่มใสเล็ก
การแก้ความกำกวม
ภาพยนตร์ไตรภาคเจาะเวลาหาอดีต

เจาะเวลาหาอดีต (Back to the Future) เป็นภาพยนตร์ไตรภาค แนวตลก ผจญภัยวิทยาศาสตร์  เขียนบทโดยบ็อบ เกลและโรเบิร์ต เซเมกคิส กำกับโดยเซเมกคิส ภายใต้การจัดจำหน่ายโดยยูนิเวอร์ซัลพิกเจอร์ส มีเนื้อเรื่องเกี่ยวกับการผจญภัยของนักเรียนมัธยมปลายที่ชื่อ มาร์ตี้ แม็กฟลาย (ไมเคิล เจ. ฟ็อกซ์) และนักวิทยาศาสตร์ที่ชื่อ ดร. เอมเมตต์ บราวน์ (คริสโตเฟอร์ ลอยด์)  โดยใช้รถดัดแปลง เดอลอรีน ให้เป็นยานย้อนเวลาในเวลาต่าง ๆ ในประวัติศาสตร์ของฮิลล์วัลเลย์ รัฐแคลิฟอร์เนีย
ภาพยนตร์ภาคแรกทำรายได้สูงสุดในปี 1985 และกลายเป็นปรากฏการณ์ในระดับนานาชาติ ทำให้มีผลงานภาคต่อในภาคสองและภาคสาม ซึ่งสองภาคหลังออกฉายต่อเนื่องกันในปี 1989 และ 1990 ตามลำดับ ถึงแม้ภาพยนตร์ภาคต่อทั้งสองภาคจะไม่ประสบความสำเร็จเท่าภาคแรก แต่ก็ยังคงได้รับความนิยมอย่างกว้างขวาง ทั้งยังมีหนังแตกหน่อและรายการโทรทัศน์แอนิเมชัน รวมถึงเครื่องเล่นที่สตูดิโอยูนิเวอร์ซัล ในออร์แลนโด รัฐฟลอริดา (ปัจจุบันปิดไปแล้ว) , ที่ยูนิเวอร์ซัล รัฐแคลิฟอร์เนีย (ปัจจุบันปิดไปแล้ว) และที่โอซาก้า ประเทศญี่ปุ่น
==เนื้อเรื่อง==
===ภาค 1===
===ภาค 2===
===ภาค 3===
==แหล่งข้อมูลอื่น==
Interview with cast and director  reunited on The Today Show for the 25th anniversary of the release of the first movie
เจาะเวลาหาอดีต
ภาพยนตร์ไตรภาค
ปังปอนด์ ดิ แอนิเมชัน ตอน ตะลุยโลกอนาคต

ปังปอนด์ ดิ แอนิเมชัน ตอน ตะลุยโลกอนาคต เป็นภาพยนตร์แอนิเมชันที่สร้างจากการ์ตูนชุด "ปังปอนด์" (หรือในชื่อเดิม "ไอ้ตัวเล็ก") ซึ่งเป็นผลงานของ ภักดี แสนทวีสุข (ต่าย ขายหัวเราะ) และตีพิมพ์โดยสำนักพิมพ์บรรลือสาส์น ผลิตโดย ไทยฟิล์มพิคเจอร์ส และ บริษัท วิธิตา จำกัด ซึ่งบริษัทในเครือบันลือกรุ๊ป (เครือเดียวกับสำนักพิมพ์บรรลือสาส์น) กำกับภาพยนตร์โดย ชัยพร พานิชรุทติวงศ์ เดิมสร้างเป็นภาพยนตร์แอนิเมชันสำหรับออกออกาศทางสถานีโทรทัศน์ไทยทีวีสีช่อง 3 ระหว่างเดือนเมษายน - มิถุนายน พ.ศ. 2545 ต่อมาจึงได้ตัดต่อใหม่เพื่อออกฉายในโรงภาพยนตร์ เนื่องในโอกาสครบรอบ 10 ปี การ์ตูนชุดปังปอนด์ โดยออกฉายครั้งแรกเมื่อวันที่ 18 ตุลาคม พ.ศ. 2545
การ์ตูนชุดนี้ได้รับการจัดว่าเป็นภาพยนตร์ไทยเรื่องแรกที่สร้างโดยคอมพิวเตอร์กราฟิกส์สามมิติ และเป็นแอนิเมชันไทยเรื่องแรกที่ได้รับการจัดฉายในโรงภาพยนตร์ไอแม็กซ์
== อ้างอิง ==
== ดูเพิ่ม ==
ปังปอนด์
ปังปอนด์ ตัวจิ๋ว หัวใจฮีโร่
== แหล่งข้อมูลอื่น ==
ข้อมูลภาพยนตร์เรื่องปังปอนด์ ดิ แอนิเมชัน ตอน ตะลุยโลกอนาคต
เว็บไซต์การ์ตูนชุด "ปังปอนด์" โดยบริษัท วิธิตา จำกัด
ภาพยนตร์แอนิเมชัน
ภาพยนตร์ไทย
ภาพยนตร์ที่ออกฉายในปี พ.ศ. 2545
บรรลือสาส์น
แอนิเมชันไทย
ปังปอนด์
ทางหลวงแผ่นดินหมายเลข 1020

ทางหลวงแผ่นดินหมายเลข 1020 สายเชียงราย – ท่าเรือเชียงของ เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอเชียงของ อำเภอเวียงแก่น อำเภอขุนตาล และอำเภอเทิง จังหวัดเชียงราย เป็นถนนที่แยกมาจากถนนพหลโยธินหรือทางหลวงแผ่นดินหมายเลข 1 เป็นส่วนหนึ่งของทางหลวงเอเชียสาย 3 สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงแผ่นดิน สายเชียงราย-เทิง-เชียงของ พ.ศ. 2506  ในสมัยที่ จอมพลสฤษดิ์ ธนะรัชต์ เป็นนายกรัฐมนตรี โดยมีการออกพระราชบัญญัติเวนคืนอสังหาริมทรัพย์เพื่อสร้างทางหลวงแผ่นดิน สายเชียงราย-เทิง-เชียงของ ในท้องที่อำเภอเมืองเชียงราย อำเภอเทิง และอำเภอเชียงของ จังหวัดเชียงราย พ.ศ. 2509  ในสมัยจอมพลถนอม กิตติขจรเป็นนายกรัฐมนตรี
== เขตการควบคุม ==
แบ่งเขตการควบคุมออกเป็น 4 ตอน ได้แก่
== รายชื่อทางแยก ==
== อ้างอิง ==
1020
4-1020
1020
กลุ่มภาษาอักลัน

กลุ่มภาษาอักลัน (Aklanon) ประกอบด้วยสมาชิกสองภาษาคือภาษาอักลันและภาษาอีบาไฮซึ่งใช้พูดในจังหวัดอักลัน เกาะปาไน ประเทศฟิลิปปินส์ อยู่ในกลุ่มภาษาวิซายันตะวันตก เป็นภาษาหลักของจังหวัดอักลัน รวมทั้งสองภาษามีผู้พูดเป็นภาษาแม่ 400,000 คน
== การเปรียบเทียบประโยค ==
"Ang Hindi marunong lumingon sa pinanggalingan ay Hindi makakarating sa paroroonan."(ภาษาฟิลิปปินส์)
"Ro uwa' gatan-aw sa anang ginhalinan hay indi makaabut sa anang ginapaeangpan" (ภาษาอักลัน)
"Ro uwa ga balikid sa anang hinalinan hay indi makaabut sa anang paeaadtunan" (ภาษาอีบาไฮ)
เขาผู้ไม่ได้มองกลับไปยังที่ที่เขาจากมาจะไม่เคยไปถึงจุดหมาย
ตระกูลภาษาออสโตรนีเซียน
เว่ย์ ชิง

เว่ย์ ชิง (; เสียชีวิต 106 ปีก่อน ค.ศ.) ชื่อเกิดว่า เจิ้ง ชิง (鄭青) และชื่อรองว่า จ้ง ชิง (仲卿) เป็นขุนศึกจีนในสมัยราชวงศ์ฮั่นตะวันตก มีชื่อจากการนำทัพต่อต้านชาวซฺยงหนู (匈奴) เขาเป็นน้องชายของเว่ย์ จื่อฟู (衛子夫) ภริยาของหลิว เช่อ (劉徹) ผู้ซึ่งต่อมาเป็นจักรพรรดิฮั่นอู่ (汉武帝) เขายังเป็นสามีขององค์หญิงผิงหยาง (平陽公主) และเป็นลุงของขุนพลฮั่ว ชฺวี่ปิ้ง (霍去病)
ขุนนางสมัยราชวงศ์ฮั่น
หลับ เป็น ตื่น ตาย

หลับ เป็น ตื่น ตาย (Awake) เป็นภาพยนตร์แนวระทึกขวัญสั่นประสาทที่เขียนบทและกำกับโดยโจบี ฮาร์โรลด์นำแสดงโดยเฮย์เดน คริสเตนเซนและเจสสิกา อัลบาโดยเป็นเรื่องราวของเคลย์ เบเรสฟอร์ดชายหนุ่มที่ได้เข้ารับการผ่าตัดและระหว่างดมยาสลบเขายังไม่สลบเขาจึงได้ยินแผนชั่วร้ายและความลับต่างๆ
ภาพยนตร์อเมริกัน
ภาพยนตร์ที่ออกฉายในปี พ.ศ. 2550
ภาพยนตร์ที่ถ่ายทำในนครนิวยอร์ก
อาหารสัตว์

อาหารสัตว์มีความสำคัญ และจำเป็นต่อการดำรงชีวิตและการเจริญเติบโตของสัตว์ อาหารของสัตว์อาจได้มาทั้งที่เกิดขึ้นเองตามธรรมชาติและหรือเกิดขึ้นจากการแปรรูปที่ได้จากพืช หรือสัตว์ เป็นสิ่งที่มีสารอาหารและเป็นประโยชน์ในการบำรุงร่างกายแก่สัตว์  ซึ่งอาหารสัตว์ส่วนมากจะได้มาจากพืช ได้แก่  มันสำปะหลัง รำ  ปลายข้าว  เป็นต้น
อาหาร
อาหารสัตว์
ขีดจำกัดจันทรเศขร

ขีดจำกัดจันทรเศขร (Chandrasekhar limit) หรือ ขีดจำกัดจันทรสิกขา คือค่าจำกัดของมวลของวัตถุที่เกิดจากสสารเสื่อมอิเล็กตรอน ซึ่งเป็นสสารหนาแน่นสูงประกอบด้วยนิวเคลียสที่อัดแน่นอยู่ในย่านอิเล็กตรอน ขีดจำกัดนี้คือค่าสูงสุดของมวลของดาวที่ไม่หมุนรอบตัวเองที่สามารถดำรงอยู่ได้โดยไม่แตกสลายจากผลของแรงโน้มถ่วง โดยอาศัยแรงดันจาก electron degeneracy ชื่อของขีดจำกัดนี้ตั้งตามนามสกุลของนักฟิสิกส์ดาราศาสตร์คือ สุพรหมัณยัน จันทรเศขร มีค่าโดยทั่วไปอยู่ที่ประมาณ 1.4 เท่าของมวลดวงอาทิตย์ ดาวแคระขาวเป็นดาวที่ประกอบขึ้นด้วยสสารเสื่อมอิเล็กตรอน ดังนั้นจึงไม่มีดาวแคระขาวที่ไม่หมุนรอบตัวเองดวงไหนจะมีมวลมากไปกว่าขีดจำกัดจันทรเศขรได้
โดยปกติแล้ว ดาวฤกษ์จะสร้างพลังงานขึ้นจากปฏิกิริยานิวเคลียร์ฟิวชั่น ทำให้ธาตุมวลเบาเปลี่ยนไปเป็นธาตุหนัก ความร้อนที่เกิดขึ้นจากปฏิกิริยานี้ช่วยต้านทานการยุบตัวเนื่องจากแรงโน้มถ่วงของดาวฤกษ์ไว้ เมื่อเวลาผ่านไป ดาวฤกษ์จะเผาผลาญธาตุในแกนกลางของตัวเองไปจนกระทั่งอุณหภูมิในใจกลางไม่สูงพอจะดำรงปฏิกิริยาไว้อีกต่อไป ดาวฤกษ์ในแถบลำดับหลักที่มีมวลน้อยกว่า 8 เท่าของมวลดวงอาทิตย์จะคงเหลือมวลในแกนกลางต่ำกว่าขีดจำกัดจันทรเศขร มันจะสูญเสียมวลออกไป (เช่นในเนบิวลาดาวเคราะห์) จนเหลือแต่แกนดาว และกลายไปเป็นดาวแคระขาว ดาวฤกษ์ที่มีมวลมากกว่านั้นจะเหลือแกนของดาวที่มีมวลมากกว่าขีดจำกัดนี้ และจะระเบิดออกกลายเป็นซูเปอร์โนวา ผลลัพธ์ที่ได้คือดาวนิวตรอนหรือหลุมดำ
การคำนวณค่าขีดจำกัดขึ้นกับการใช้ค่าประมาณการ ค่าส่วนประกอบนิวเคลียร์ของมวล และอุณหภูมิ จันทรสิกขาคำนวณไว้ดังนี้, eq. (36),, eq. (58),, eq. (43) 
\frac{\omega_3^0 \sqrt{3\pi}}{2}\left ( \frac{\hbar c}{G}\right ) ^{3/2}\frac{1}{(\mu_e m_H) ^2}.
โดยที่ μe คือค่าเฉลี่ยน้ำหนักโมเลกุลต่ออิเล็กตรอน mH คือมวลของอะตอมไฮโดรเจน และ ω30≈2.018236 คือค่าคงที่จากสมการ Lane-Emden ค่านี้จะมีค่าโดยประมาณเท่ากับ (2/μe) 2 · 2.85 · 1030 กก. หรือ 1.43 (2/μe) 2 M☉ โดยที่ M☉=1.989·1030 กก. ซึ่งเป็นค่ามาตรฐานของมวลดวงอาทิตย์ เมื่อ \sqrt{\hbar c/G} เท่ากับ มวลของพลังค์ จะได้ MPl≈2.176·10−8 กก. ค่าของขีดจำกัดจึงเท่ากับอันดับของ MPl3/mH2
== อ้างอิง ==
ฟิสิกส์ดาราศาสตร์
ดาวแคระขาว
วงศ์ปลาแป้นแก้ว

ระวังสับสนกับปลาวงศ์อื่น ดูที่: วงศ์ปลาแป้น
วงศ์ปลาแป้นแก้ว (วงศ์: Ambassidae อดีตเคยใช้ Chandidae; Asiatic glassfish) วงศ์ปลากระดูกแข็งวงศ์หนึ่ง ในอันดับปลากะพง พบทั้งน้ำจืด น้ำกร่อย และทะเล
มีลักษณะโดยรวมมีรูปร่างเป็นรูปไข่ ส่วนหัวและท้องกว้าง ลำตัวแบนข้าง หัวโต ตาโต ปากกว้าง ครีบหลังแบ่งออกได้เป็น 2 ตอน ตอนแรกเป็นก้ามแข็งแรงและแหลมคม ตอนหลังเป็นครีบอ่อน ครีบหางเว้าลึก ครีบก้นมีก้านแข็ง 3 ชิ้น ครีบท้องมีก้านแข็ง 1 ชิ้น ครีบอกเล็ก ลำตัวโดยมากเป็นสีใสหรือขุ่นจนสามารถมองเห็นกระดูกภายในลำตัวได้  ด้านท้องมีสีเงิน
เป็นปลากินเนื้อ มักอยู่รวมกันเป็นฝูงขนาดใหญ่ เป็นปลาขนาดเล็กมีขนาดโดยเฉลี่ยประมาณ 10 เซนติเมตร อาศัยอยู่ในเขตอบอุ่นของชายฝั่งมหาสมุทรอินเดียจนถึงฟิลิปปินส์และออสเตรเลีย มีทั้งหมด 8 สกุล 49 ชนิด สำหรับในประเทศไทยพบในน้ำจืด 5 ชนิด โดยชนิดที่พบมากที่สุดคือ ปลาแป้นแก้ว (Parambassis siamensis) และชนิดที่ใหญ่ที่สุดคือ ปลาแป้นแก้วยักษ์ (P. wolffii)
มีชื่อสามัญเรียกโดยรวมว่า "แป้นแก้ว" หรือ "แป้นกระจก" หรือ "กระจก" หรือ "ข้าวเม่า" ในภาษาถิ่นเหนือเรียกว่า "แว่น" ในภาษาอีสานเรียกว่า "คับของ" หรือ "ปลาขี้ร่วง"
มีความสำคัญคือเป็นปลาเศรษฐกิจใช้บริโภคในพื้นถิ่น เช่น บริเวณที่ราบลุ่มแม่น้ำภาคกลาง โดยทำปลาแห้งและบริโภคสด อีกทั้งยังนิยมเลี้ยงกันเป็นปลาสวยงามด้วย โดยมักฉีดสีเข้าในลำตัวปลา เป็นสีสันต่าง ๆ เช่น สีเหลือง, สีส้ม, สีน้ำเงิน และเรียกกันในแวดวงปลาสวยงามว่า "ปลาเรนโบว์" หรือ "ปลาสายรุ้ง" ซึ่งเมื่อเลี้ยงนานเข้า สีเหล่านี้จะหลุดหายไปเอง โดยที่ปลาไม่ได้รับอันตราย
== อ้างอิง ==
== แหล่งข้อมูลอื่น ==
จาก Fishbase.org
ปลาที่พบในประเทศไทย
ปลาที่พบในประเทศออสเตรเลีย
ปลาที่พบในประเทศอินเดีย
ปลาน้ำจืด
ปลาแบ่งตามวงศ์
ปลาน้ำกร่อย
ปลาน้ำเค็ม
ปลาเศรษฐกิจ
ปลาตู้